SEBUAH SIRI DOKUMENTARI NETFLIX
Ada sesuatu yang ajaib tentang dolfin.
Dolfin nampak mesra.
Namun dolfin juga tak seperti dari bumi.
Jelas dofin bijak.
Dan tangkas.
Namun begitu, masih banyak yang kita tak ketahui.
Sekarang kita boleh menyelami dunia dolfin,
dan sedar betapa canggihnya dolfin.
Semakin kita menyelaminya,
semakin seperti manusia sifatnya.
DOLFIN
BAHAMAS ATLANTIK UTARA
SUHU AIR 26°C
Dilahirkan ke dunia tanpa boleh bernafas di dalamnya,
anak dolfin berbintik Atlantik ini
perlu banyak belajar tentang hidup di laut.
Baguslah ada yang tunjuk selok-beloknya.
Ibu.
Serta keluarga dan kawan yang besar.
Kawanan dolfin bantu mengajarnya
cara mencari makanan
dan mengelak bahaya.
Walau bagaimanapun, masyarakat dolfin sangat rumit.
Cabaran terbesarnya,
belajar menyesuaikan diri.
Perairan cetek yang hangat ini
juga tempat tinggal satu spesies dolfin.
Dolfin hidung botol.
Tempat ini mungkin nampak sesuai untuk ibu membesarkan bayinya.
Akan tetapi, di sini pun hidup tak mudah.
Si ibu dan anak diekori.
Sekumpulan dolfin jantan
mencari pasangan.
Dolfin jantan boleh serang bayi untuk dapatkan ibunya.
Lebih banyak dolfin turut mengejarnya.
Si ibu buat yang termampu untuk melindungi anaknya.
Akhirnya, si ibu berjaya menghalau yang lain.
Akan tetapi anaknya sudah hilang.
Sendirian,
si kecil tiada peluang.
Si kecil bersatu semula dengan ibu
dan sekutunya.
Anak dolfin itu semakin memahami selok-belok dunia.
Namun pelajarannya menjadi dolfin baru sahaja bermula.
Dolfin mamalia bernafas seperti manusia.
Leluhur dolfin pernah tinggal di daratan,
tapi 50 juta tahun lalu,
dolfin buat sesuatu yang hebat.
Dolfin tinggalkan daratan untuk hidup di dalam laut.
Satu cabang keluarga
menjadi ikan paus balin yang makan secara penyuapan tapis…
dolfin lain menjadi pemangsa tajam akal yang cekap.
Hari ini, lebih 40 spesies dolfin memburu lautan dunia.
Dari perairan tropika…
ke laut kutub,
malah di sungai beribu batu celah daratan.
Di mana saja ada mangsa,
ada dolfin yang pandai menangkapnya.
Orca ialah ahli keluarga terbesar.
Panjang orca boleh mencapai hampir 9 meter
dan beratnya boleh mencapai 6350 kg.
Setiap orca perlu tangkap lebih 45 kg makanan sehari.
Tak mudah pada musim sejuk kutub.
Melainkan tahu di mana nak mencarinya.
KVALØYA LAUT NORWAY
SUHU AIR 6ºC
Semasa bulan-bulan paling sejuk,
mangsa kegemaran orca berkumpul di fjord terlindung.
Hering.
Berbilion hering.
Menjejak lokasi tepat hering sukar.
Menangkapnya lebih sukar.
Diketuai oleh orca betina yang berpengalaman,
kawanan itu menjejak kumpulan hering yang banyak.
Selagi hering kekalkan formasi,
sukar untuk menyerangnya.
Namun orca ada rancangan.
Dengan panggilan berdenyut,
dan dengan menunjukkan perut putihnya…
orca mendorong hering ke tempat cetek.
Dalam keadaan panik,
kawanan ikan hering jadi kecil dan padat.
Sehingga akhirnya,
orca boleh menyerang.
Hempasan fluk ekor orca menghasilkan gelombang tekanan yang kuat.
Hentaman bertubi-tubi buat hering pengsan.
Apabila ikan terkejur,
orca boleh makan dengan santai.
Dolfin memaksimumkan kejayaan memburu
dengan bekerjasama sebagai satu pasukan.
Di lautan terbuka,
dolfin beroperasi pada skala epik.
Segerombolan dolfin hidung mancung.
Kawanan yang beribu jumlahnya.
Kawanan ini pasukan pemburuan handal
yang mampu berehat daripada berburu.
FERNANCO DE NORONHA ATLANTIK SELATAN
SUHU AIR 26°C
Dua ratus batu ke timur Brazil,
kepulauan ini tempat perhentian kegemaran bagi dolfin hidung mancung Atlantik.
Kawanan ini menuju kawasan cetek.
Kawanan yang pertama tiba begitu bersemangat sekali.
Ahli gimnastik Olimpik keluarga dolfin.
Dolfin hidung mancung boleh melompat setinggi tiga meter
dan berputar tujuh kali.
Ia nampak menyeronokkan.
Namun ada sebab di sebalik aksi akrobatik ini.
Mungkin dolfin berkomunikasi,
menyapa dolfin lain yang masuk ke teluk.
Kawanan besar lebih selamat,
jadi dolfin hidung mancung boleh relaks.
Namun, tak boleh relaks sepenuhnya.
Nanti lemas.
Jadi dolfin hidung mancung tutup satu bahagian otak pada satu masa
dengan satu mata melihat arah pergerakan.
Tidur berenang pada kelajuan separuh.
Sementara dolfin tua berehat,
dolfin muda bermain.
Permainan tangkap rumpai laut.
Nampak agak mudah.
Namun ia sebenarnya permainan yang canggih.
Memanipulasi objek,
meniru pergerakan dan paling penting,
saling memahami,
kemahiran setiap dolfin muda
harus kuasai semakin ia membesar.
BAHAMAS ATLANTIK UTARA
SUHU AIR 26°C
Menjelang usia setahun,
anak dolfin berbintik Atlantik hampir fasih dalam bahasa dolfin.
Banyak yang boleh disampaikan melalui bahasa badan dan sentuhan.
Sapuan sirip menenangkan,
seperti berpegang tangan.
Namun sesetengah perkara hanya boleh dikatakan dengan bunyi.
Ibunya mengulang panggilan yang unik.
Siulan khasnya.
Ia membantu si anak mencari ibunya dalam kawanan.
Apabila si anak belajar menirunya,
si anak boleh panggil nama ibunya.
Sekarang masa untuk bereksperimen dengan siulannya sendiri.
Seperti kanak-kanak,
dolfin perlukan masa bertahun-tahun untuk belajar bercakap.
Apabila dolfin mula bercakap…
dolfin takkan berhenti bercakap.
Namun kebolehan sonik dolfin bukan setakat itu saja.
Dolfin hidung botol tempatan mencari makanan di dasar laut.
Nampaknya tak banyak yang ada.
Tetapi dolfin boleh nampak benda yang kita tak boleh nampak.
Dolfin mengeluarkan bunyi klik berpic tinggi.
Lima ratus sesaat.
Gema ditafsir
untuk menunjukkan tempat ikan bersembunyi di dalam pasir.
Gema lokasi ialah deria keenam yang luar biasa
yang membolehkan dolfin memburu di tempat yang tak disangka.
CAROLINA SELATAN ATLANTIK UTARA
SUHU AIR 26°C
Muara berlumpur.
Air sedang menyurut.
Sekarang,
menuju ke darat mungkin langkah berisiko.
Akan tetapi dolfin ini tahu muara itu penuh dengan ikan.
Dengan menggunakan gema lokasi,
dolfin boleh mengemudi air berlanau
dan mencari mangsanya.
Cuma masalahnya,
waktu air surut, ikan bersembunyi di petiraman.
Kulit sensitifnya akan cedera jika menerjah.
Entah bagaimana,
dolfin perlu dorong ikan ke tempat terbuka.
Dolfin hempas ekornya untuk paksa ikan keluar dari persembunyiannya
ke arah tebing pasir, tempat selamat untuk menyerang.
Hanya beberapa dolfin belajar memburu begini.
Teknik ini hanya berhasil
beberapa jam setiap hari.
Apabila air pasang,
ikan bertempiaran.
Strategi baru diperlukan.
Dolfin itu berganding bahu dengan rakan
dan menuju ke alur lebih luas.
Kemudian,
kawanan itu menunggu.
Setiap kali kawanan ikan lalu,
dolfin menyerang,
menghasilkan ombak yang menolak ikan ke darat.
Melalui gema lokasi dan koordinasi,
dolfin berkenduri di lumpur.
Di tengah lautan, dolfin perlu melangkau deria super sampai ke hadnya.
KEPULAUAN CANARY ATLANTIK UTARA
SUHU AIR 21°C
Cabaran memburu di laut gelap
telah mencipta dolfin yang amat luar biasa.
Paus pandu mungkin nampak pelik,
tapi dahi bulatnya menyimpan rahsia kejayaan.
Ia mengeluarkan pancaran sonik jarak jauh beratus kaki.
Gema lokasi paling kuat antara dolfin lain.
Ia membolehkan paus pandu memburu kawanan sotong
lebih 800 meter di dalam laut.
Akan tetapi yang kecil tak dapat menahan nafas lama untuk ikut.
Jadi ahli keluarga lain bergilir-gilir
menjaga yang kecil di permukaan.
Nenek berusia lebih 50 tahun.
Namun nenek masih menghasilkan susu untuk menyusukan yang kecil.
Dolfin ini hidup hingga 70 tahun
dan kekal bersama keluarga seumur hidupnya.
Ia mungkin ikatan yang paling lama
dan paling setia.
Apabila kumpulan buruan naik ke permukaan, jelas kawanan itu berjaya.
Masa untuk meneruskan perjalanan.
Nenek ada peta mental rumah lautnya.
Nenek dengar bunyi ombak menghempas pulau
dan arus yang bergerak sekitar muara.
Tanda pandu akustik yang menunjukkan laluan.
Akan tetapi kadangkala,
pelayar hebat ini pun masih tersesat.
Setiap tahun,
beratus-ratus dolfin terdampar di pantai seluruh dunia.
Kebanyakannya paus pandu.
Cuma seekor dua saja yang sesat
sudah cukup untuk buat ahli keluarga berenang untuk menemaninya.
Kadangkala panggilan kecemasan membawa beratus lagi.
Bencana alam,
pencemaran bunyi dan kesihatan yang teruk memainkan peranan.
Pencetus sebenar untuk kejadian ini tak begitu difahami.
Manusia cuba sedaya upaya bantu paus terkandas kekal hidup
dan cuba tolong paus kembali ke laut.
Hubungan antara manusia dan dolfin amat mendalam.
Kita berkongsi kemahuan mencari keseronokan
yang haiwan lain tak miliki.
Kita luahkan perasaan dengan cara
yang tak mainkan peranan untuk kelangsungan hidup.
Namun ada tujuan untuk bermain.
Ia menghasilkan hormon
yang mencetuskan rasa yakin dan bahagia.
Bermain bersama meningkatkan emosi ini,
mendorong kerjasama berpasukan dan masa bersama kawan.
Mungkin sebab inilah dolfin mahu berkawan.
Bermain bersama haiwan sejenis.
Dengan manusia.
Serta dengan haiwan lain.
Dolfin terkenal dengan sifat mesra.
Namun ada juga sisi yang lebih gelap.
PATAGONIA ATLANTIK SELATAN
SUHU AIR 12°C
Apabila pemangsa utama laut memburu,
tiada yang selamat.
Paus southern right.
Seberat 72,500 kg.
Sepuluh kali lebih berat daripada orca.
Kerjasama sepasukan
buat orca sukar dihalang.
Paus right tuju tempat cetek
untuk elak serangan dari bawah.
Namun orca tak mudah mengalah.
Bergilir-gilir,
orca menghentam sisi paus,
di tempat paling menyakitkan.
Paus membalas.
Hanya apabila bunyi pergelutan menarik lebih banyak paus right
barulah orca berundur.
Kemampuan orca untuk menyerang mangsa besar itu
yang beri mereka gelaran "pembunuh paus,"
atau "paus pembunuh."
Dolfin bukan sekadar pemburu kejam.
Dolfin juga agresif antara satu sama lain.
BAHAMAS ATLANTIK UTARA
SUHU AIR 26°C
Menjelang usia enam tahun,
dolfin berbintik muda ini
akhirnya menunjukkan bintik pada badannya.
Si anak kurang jumpa ibunya
dan luangkan lebih banyak masa bersama kawan-kawan.
Membina perikatan adalah penting ketika muda.
Dolfin membentuk lebih banyak hubungan yang lebih erat
daripada haiwan lain kecuali manusia.
Semakin dolfin matang, hidup akan jadi lebih rumit.
Dolfin perlukan seramai kawan yang boleh.
Satu komuniti dolfin hidung botol di Barat Australia
dianggap paling canggih dalam masyarakat dolfin.
Dua ribu tinggal di teluk ini.
SHARK BAY LAUTAN HINDI
SUHU AIR 21°C
Semasa musim pembiakan,
perkara paling penting ialah siapa dolfin kenali.
Dolfin jantan yang boleh bekerjasama
lebih berpeluang dapat pasangan.
Trio ini melepak di sebelah timur teluk.
Trio ini berkawan baik selama 20 tahun.
Berenang segerak menunjukkan keeratan trio itu.
Gerakan koreografi boleh buat dolfin betina rasa kagum.
Ada gerakan silang.
Rama-rama.
Sentuhan ekor berpasangan.
Selaman serentak.
Lompatan berpasangan.
Gerakan tango.
Serta gaya terbalik ayam jantan.
Lebih licik gerakannya,
tampak lebih menarik.
Walaupun begitu,
selalunya makan berhari-hari untuk menangi hati dolfin betina.
Kini ada persaingan.
Di sebelah barat,
geng lawan terbentuk.
Trio di timur perlukan bantuan.
Jadi trio itu panggil lebih ramai kawan.
Kumpulan lebih lemah akan mengalah.
Tapi apabila kedua-dua pihak sama kuat,
pergaduhan boleh menyebabkan kecederaan serius.
Sejam kemudian,
semuanya berakhir.
Melalui kesetiaan yang kuat dan kerjasama berpasukan,
rakan-rakan timur menemui kemenangan
dan berpeluang menghasilkan generasi seterusnya.
Kepintaran dan kerjasama
membolehkan dolfin mengemudi kehidupan di lautan.
Namun tempat tinggal dolfin berubah dengan cepat.
Haiwan yang mudah menyesuaikan diri ini pun hadapi kesukaran.
Lautan kita semakin bising.
Lebih panas.
Serta lebih tercemar.
Mainan dolfin bukan lagi rumpai laut, tetapi beg plastik.
Menelan sampah membunuh lebih 100,000 mamalia marin setiap tahun.
Pencemaran kimia
mengancam kemampuannya untuk membiak.
Namun memancing berskala industri ialah masalah terbesar dolfin.
Ia mengurangkan makanan ruji dolfin
dan buat beratus ribu dolfin lemas setiap tahun.
Namun, perubahan kecil dalam tindakan kita
boleh membawa perubahan besar.
CAROLINA SELATAN ATLANTIK UTARA
SUHU AIR 17°C
Apabila nelayan menangkap udang,
haiwan lain terperangkap dalam jaring mereka.
Akan tetapi nelayan kini menggunakan bukaan khas
supaya haiwan lebih besar dapat lari.
Dolfin hidung botol tempatan belajar mencari mangsa
menggunakan lubang keluar untuk memilih ikan yang diingini.
Memasuki perangkap maut ini adalah langkah berisiko.
Namun dolfin yang lapar ini ambil peluang.
Nelayan pula tak kisah.
Mereka tak rugi.
Kita masih perlu belajar tentang dolfin.
Sementara beberapa spesies berada di ambang kepupusan,
yang baru masih ditemui.
MOCAJUBA SUNGAI TOCANTINS
SUHU AIR 28°C
Selama ini orang cuma tahu ada lima spesies dolfin sungai di dunia.
Sekarang ahli biologi percaya mereka menemui yang keenam.
Hanya sekitar 1,000 dolfin sungai Araguaia
disangka wujud.
Tapi setiap hari
di pekan Brazil ini,
sebilangan kecil datang untuk melepak.
Budak-budak tempatan tak sabar.
Mudah untuk memahami hubungan mereka
dengan haiwan ajaib ini.
Manusia dan dolfin mungkin tinggal dalam dunia berbeza,
tapi ada banyak sifat yang kita kongsi.
Hubungan mendalam untuk dihargai
selama bergenerasi yang akan datang.
Terjemahan sari kata oleh NNorhan